jkorsvik/nowiki_second_scrape_merged huggingface dataset:
Sun Yat-sen nasjonale universitet

Sun Yat-sen nasjonale universitet (National Sun Yat-sen University, NSYSU; tradisjonell kinesisk: 國立中山大學; tongyong pinyin:Guólì Zhōngshān Dàxué; zhuyin: ㄍㄨㄛˊ ㄌㄧˋ ㄓㄨㄥ ㄕㄢ ㄉㄚˋ ㄒㄩㄝˊ) er et statlig og nasjonalt forskningsintensivt universitet i Kaohsiung i Taiwan, og blant de beste maritime høyskolene og handelshøyskolene i Øst-Asia.Universitetet består hovedsakelig av et betydelig antall forskningsinstitutter. Det har flere forskningsinstitutter grunnlagt av den amerikanske regjeringen, EU-kommisjonen og den japanske regjeringen. Universitetsfakultetet opprettholder sterke bånd til industri og myndigheter.
Universitetet hadde omtrent 9 000 studenter i 2014, og dets alumni inkluderer en president for den lovgivende Yuan, en ordfører i Kaohsiung, og et betydelig antall administrerende direktører fra de 500 største selskapene i verden.


== Tradisjonell kultur ==
Sun Yat-sen nasjonale universitet (NSYSU) ligger i Kaohsiung City, den største havnebyen i Taiwan. Basert på den akademiske stilen som vektlegger hav og handel, er det ikke bare fødestedet til Taiwans første høyskole for maritim vitenskap, men er også unik når det gjelder å arrangere vannsportsaktiviteter direkte på campus. NSYSUs oppgraderingskrav til studentene inkluderer demonstrasjon av svømmeevne. NSYSU har også et vanlig forhold for vindsurfing med det prestisjetunge Osaka University i Japan. Videre har NSYSU et spesielt søsterskoleforhold med University of California, San Diego (UCSD) i USA, et forskningsuniversitet med lignende akademisk stil, og som også ligger nær en kyst. NSYSU & UCSD Joint Symposium har blitt holdt i Kaohsiung og La Jolla vekselvis hvert år siden 2015.American Institute i Taiwan (AIT) utstedte en offisiell uttalelse i juni 2021:

... universitetet (NSYSU) for å være en av Taiwans fremste institusjoner for høyere utdanning og en av AITs mest standhaftige partnere i å fremme forholdet mellom USA og Taiwan.


== Se også ==
Sun Yat-sen-universitetet
Sun Yat-sen-universitetet i Moskva


== Referanser ==


== Eksterne lenker ==
(zh) Offisielt nettsted 
(en) National Sun Yat-sen University – kategori av bilder, video eller lyd på Commons 
Introduser til Sun Yat-sen nasjonale universitet (2018)
Freguesia da Sé

Freguesia da Sé er en region sørøst på Macaohalvøya i den tidligere portugisiske kolonien Macao, nå en spesiell administrativ region i Folkerepublikken Kina. Den er det nest største distriktet på halvøya (etter Freguesia de Nossa Senhora de Fátima).

Areal: 1,43 km² (21% av halvøya)
Befolkning: 29 000 (laveste befolkning i halvøyas freguesiaer)
Folketetthet: 20 881 personer per km² (lavest på halvøya – desember 2007)Dens vestlige del er Macaos tradisjonelle finansdistrikt. Praia Grande sentrale forretningsdistrikt  (南灣中心商業區) ligger i den sørlig-sentrale del av fregesiaen. Alle Macaos banker, over 20, har avdelinger her.
Området har restauranter og fire- og femstjernes hoteller. I østdelen, som er bygd på land gjenvunnet fra havet, er det høyhus; helt i øst er Hongkong-Macao fergeterminal. 


== Eksterne lenker ==
Freguesias da RAEM Arkivert 1. mai 2005 hos Wayback Machine.
Badaling

Badaling  (kinesisk: 八达岭, pinyin: Bādálǐng), en storkommune i fylket Yanqing i Beijing, er stedet for den strekningen av Den kinesiske mur som er den mest besøkte av turister. Det ligger ca. 70 km nordvest for sentrum av Beijing, men fremdeles innenfor grensene til byprovinsen. 
Den delen av muren som ligger i Badaling ble først bygd under Ming-dynastiet, og er blitt omfattende restaurert og stedvis nesten fullstendig gjenoppbygd etter 1957. 
Dette var den første del av muren som ble tilgjengelig for turister etter at Folkerepublikken Kina ble proklamert.
Det var hit den amerikanske president Richard Nixon med kone ble bragt av visestatsminister Lǐ Xiānniàn den 24. februar 1972, under det besøk som innvarslet store forandringer av relasjonene mellom Beijing og Washington. [1] 


== Eksterne lenker ==
(zh-Hans) Offisielt nettsted 
(en) Badaling – kategori av bilder, video eller lyd på Commons 
Badalings store mur 75 fotografier
Acta Pekinensia

Acta Pekinensia er en stor samling rapporter på 1.400 sider om hendelsene mellom 1705 og 1712 i Kina, særlig med vekt på keiserhoffet i Beijing. De ble sammenstilte av den tyske jesuitten  Kilian Stumpf (1655–1720) som bodde i Beijing fra 1695 til sin død i 1720, og som blant annet var apostolisk notar med ansvar for den årlige rapport fra jesuittmisjonene i Kina til ordenens generalsuperior. Aktene kaster i særlig grad lys over ritestriden i Kina og den apostoliske visitas til Kina som utført av den pavelige legat Charles-Thomas Maillard de Tournon i årene 1705-1710.
Det enorme manuskriptet bygger både på pater Stumpfs egne observasjoner, brev og rapporter fra andre jesuitter i Kina, øyenvitneskildringer fra andre, materiale fra jesuittarkivene i Beijing, og kinesisk og mandsjuisk materiale fra palassarkivene som pater Stumpf hadde tilgang til. 
Jesuittene hadde som plan å trykke og utgi  Acta Pekinensia, men lyktes ikke i det.
Prosjektet er nå gjenopplivet (2007), med et budsjett på ca. 100.000 amerikanske dollar. Et internasjonalt team er sammensatt for å ta seg av oppgaven. Den originale tekst blir transkribert fra de stort sett latinske dokumenter; dette oversettes til engelsk, og til slutt blir en tospråklig (original + engelsk) og kommentert versjon utgitt. Instituto Ricci de Macau har ansvaret for oversettelsen til engelsk, med Paul A. Rule som redaktør for arbeidet.
Na Tcha-tempelet

Na Tcha-tempelet  er et lite kinesisk tempel bygd i 1888 i Macao, rett ved siden av ruinene av St. Paulskirken. Dette lille tradisjonelle tempelet er viet til dyrkelsen av guden Na Tcha.
Li Hongzhi

Li Hongzhi  (kinesisk: 李洪痔, pinyin: Lǐ Hóngzhì, født 7. juli 1952 eller 13. mai 1951 i Gongzhuling i Jilin i Folkerepublikken Kina) er grunnleggeren av qigongbevegelsen Falun Gong.


== Biografi ==
Li Hongzhi ble født i Mandsjuria kort etter at det kinesiske kommunistiske parti tok over makten fra nasjonalistene. Tidlig i 1960-årene, under kulturrevolusjonen, avsluttet han sine studier i en lokal gymnasskole og flyttet til Changchun, i Jilin-provinsen, for å bli soldat. I 1983 avsluttet han sin militær karriere og begynte av arbeide som vakt i et sivilt selskap i Changchun. 
I 1991 sa han opp jobben for å vie al sin tid til Falungongbevegelsen.
Falungong ble raskt populær blant alle samfunnsklasser, det ble dannet mange studiesirkler og treningsgrupper i nesten alla områder i Kina. Den kinesiske regjering erklærte Falungong ulovlig i medten av 1990-årene; deretter forsøkte myndighetene å arrestere Li Hongzhi. Interpol nektet imidlertid å hjelpe til, med henvisning til at etterlysningen skjedde på religiøst og politisk grunnlag og ikke på grunn av noen faktisk forbrytelse.
Li Hongzhi bor i New York City i USA.


== Litteratur ==
David Palmer: «La doctrine de Li Hongzhi. Le Falun Gong, entre sectarisme et salut universel», i Perspectives chinoises, no. 64, s. 14-23, mars-avril 2001. Engelsk versjon i China Perspectives, no. 35, s. 14-23, mai-juni 2001.
Canidromen i Macao

Canidromen i Macao (kinesisk: 跑狗場, pinyin: Yì Yuán Sài Gǒu Chǎng) er den eneste greyhoundbanen i Asia. Over  300 hunder deltar i hunderacene som avvikles hver dag. Anlegget ligger nord i Macao; det har to store tribuner, en rekke private bokser og en VIP-lounge.


== Eksterne lenker ==
Macau (Yat Yuen) Canidrome webside
Shenzhen Metro

Shenzhen Metro 深圳地铁, Shēnzhèn dìtiě er undergrunnsbanen i den sydkinesiske byen Shenzhen i provinsen Guangdong. Den ble åpnet 28. desember 2004, og dermed ble Shenzhen den sjette byen i Folkerepublikken Kina med undergrunnsbane (etter Beijing, Hongkong, Tianjin, Shanghai og Guangzhou). I sin første fase har systemet to linjer (linje 1 og linje 4) på i alt 21,5 km lengde og 20 stasjoner.
Viktigere stasjoner er Luo Hu ved hovedjernbanegården og grenseovergangen til Hongkong og stasjonen ved  Window of the World (世界之窗), som er en stor fornøyelsespark. 


== Eksterne lenker ==
Offisielt nettsted 
(en) Shenzhen Metro – kategori av bilder, video eller lyd på Commons 
(en) Shenzhen Metro – galleri av bilder, video eller lyd på Commons 
Shenzhen Metro på UrbanRail.Net
Kai Tak lufthavn

Kai Tak-flyplassen i Hongkong (tradisjonell kinesisk: 啟德機場; jyutping: Kai2 dak1 gei1 coeng4) var fra 1925 til 1998 Hongkongs hovedflyplass. Den ble oppkalt etter eiendomsutviklerne Kai Ho og Au Tak.  
Den var inntil den ble stengt en av verdens vanskeligste moderne storflyplasser å lande på, og piloter som førte fly til Hongkong måtte ha en særskilt lisens for å lande der. 
Særlig beryktet var den såkalte checkerboard-innflyvningen. Ettersom en høy fjellkjede umuliggjorde en vanlig direkte glideflukt fra landsiden mot havet, men vindforholdene var generelt av en slik art at landing fra havsiden var utelukket. Derfor måtte glideflukten ned mot landebanen skifte retning underveis. Det var på fire punkter forskjeller på landing på Kai Tak i forhold til landing på andre flyplasser:
Glidebanen førte ikke til landebanens begynnelse, men mot en liten høyde som var utstyrt med et rødt-hvitt sjakkbrettmønster. Glidebanen var 43° skjev i forhold til landeretningen.

Innflyvningen fant sted over tett befolket byområde.
Man måtte benytte en såkalt IGS (Instrument Guided System) Approach, noe som bare sjelden var nødvendig annetsteds i verden.Piloten måtte altså foreta sin nedstigning mot Checkerboard-punktet, og når flyet nådde hovedinnflyvningstegnet (MM) på kartet måtte det foreta en krapp sving på 43° mot høyre for å komme rett mot landebanen. Dette var såpass nær flyplassen at flyveren bare hadde noen få sekunder etter svingmanøvren til å finjustere og til å bringe flyet i rett stilling med begge vinger på samme høyde. I tillegg var landebanen svært kort, og de fremherskende vindene var også en stor utfordring. 
En landing på Kai Tak ble regnet som en av de mest spektakulære normallandinger internasjonal luftfart kunne by på. .
I tillegg til de nevnte problemer kom at flyplassens kapasitet ikke strakk til, slik at landingene kom stadig tettere. 
Før Hongkong ble overdratt til Folkerepublikken Kina i 1997 ble det besluttet av de britiske koloniherrer å begynne byggingen av en ny flyplass. Den nye flyplassen, Chek Lap Kok, ble tatt i bruk i 1998. Kai Tak International Airport ble stengt 6. juli 1998.


== Eksterne lenker ==
Offisielt nettsted 
(en) Kai Tak Airport – kategori av bilder, video eller lyd på Commons 
Spektakulær video av en landing under  sidevind
Japan Airlines Boeing 747 crosswind landing Hong Kong - Spektakulær landing under  sidevind
Jin Renqing

Jin Renqing (kinesisk: 金人庆, pinyin: Jīn Rénqìng, født i juli 1944 i Suzhou i provinsen Jiangsu i Kina, død 28. august 2021) var en kinesisk politiker. Han var finansminister i Folkerepublikken Kina fra 2003 til 2007, medlem av Sentralkomiteen for Det kinesiske kommunistparti og stedfortredende leder for senteret for utviklingsforskning tilknyttet den kinesiske regjeringen.


== Karriere ==
Jin hardde stillinger som kommisjonær for Statens skatteadministrasjon, viseguvernør i provinsen Yunnan, stedfortredende generalsekretær for Statsrådet og eksekutiv viseborgermester i Beijing.Han var finansminister fra 2003 til han bad om avskjed i en alder av 63 år i august 2007 av personlige grunner. I hans periode nøt Kina en sterk økonomisk vekst og en oppbygning av reservene i utenlandsk valuta, men også en økning av underskuddet i handelsbalansen med USA.


== Fratreden ==
Hongkong-mediene spekulerte raskt rundt en sex-skandale da han trådte tilbake. Den 8. september 2007 meldte «Ming Pao» at Jin var i forvaring og assisterte sikkerhetsmyndighetene i deres undersøkelser.I juni 2011 offentliggjorde WikiLeaks et amerikansk diplomatisk telegram datert 20. september 2007 som hevdet at Jin var blitt avsatt på grunn av en sexskandale som involverte en kvinnelig etterretningsagent fra Taiwan. Telegrammet hevdet at den angivelige spionen hadde hatt forhold med en rekke kinesiske politikere, blant annet også tidligere landbruksminister Du Qinglin, Qingdaos tidligere partisekretær Shicheng og China Petroleum and Chemical Corporation (Sinopec)s formann Chen Tonghai.


== Referanser ==


== Eksterne lenker ==
(en) Jin Renqing hos China Vitae 
Jin lists Finance agenda for 2007
Roquefort

Roquefort er en blåmuggost oppkalt etter Roquefort-sur-Soulzon i det sørlige Frankrike. Osten ble først skildret av Plinius den eldre i år 79, og først nevnt under navnet roquefort i 1060. Osten er vernet etter opphavssted, slik at bare oster fra hulene ved Roquefort-sur-Soulzon kan kalles roquefortoster. Osten er smuldrete, noe fuktig, og hvit i farge med blå streker av mugg. Den har sterk lukt og smak med et særskilt preg av smørsyre og en ekstra spiss fra muggen. Den har ingen skorpe. 
Et typisk ostehjul veier mellom 2,5 og 3 kilo. For hvert kilo ost trenger man om lag 4,5 liter melk, og roquefort inneholder derfor mye fett, protein og mineral.
Muggtypen som gir osten den særegne smaken heter Penicillium roqueforti og finnes i jorden i de naturlige grottene rundt Roquefort-sur-Soulzon. Ostemakere høstet tradisjonelt muggen ved å legge brød i grottene slik at de ble dekket av mugg. Man tilsatte så muggen i ostemassen etter at den hadde stivnet noe.
Man kan nå dyrke muggen i laboratorium, og roquefortost blir i dag laget i hele regionen. Etter fransk lov kan likevel bare ost som er lagret i de naturlige grottene rundt Roquefort benytte navnet. Man må også bruke en spesiell sauemelk for å lage ekte roquefort, nemlig melk fra lacaune-søyer fra de omliggende distriktene Aveyron, Lozère, Gard, Hérault og Tarn.


== Eksterne lenker ==
(en) Roquefort (cheese) – kategori av bilder, video eller lyd på Commons
TSV Schwieberdingen

TSV Schwieberdingen er et tysk fotballag som spiller i Oberliga Baden-Württemberg. Laget ble grunnlagt i 1906.


== Eksterne lenker ==
Offisielt nettsted
Desmostylia

Desmostylia er en utdødd orden av sjølevende pattedyr, og så langt man vet er dette den eneste ordenen med sjølevende pattedyr som er utdødd. Sammen med Embrithopoda, Proboscidea og Sirenia utgjør Desmostylia afrodyrkladen Tethytheria, ei gruppe oppkalte etter det paleocene Tethyshavet, et forhistorisk hav som disse dyrene oppsto rundt. Slektskapet mellom Desmostylia og de andre ordenene har imidlertid vært omdiskutert.
Gruppen ble først beskrevet av Othniel Marsh i 1888. I begynnelsen ble disse dyrene klassifisert som sjøkyr (Sirenia). De hadde imidlertid tydelige ekstremiteter, i motsetning til sjøkyr. Man tror at de var planteetere, men ellers er det lite man vet om dem. Mange fossiler er funnet på østkysten av Nord-Amerika. 
Gruppen blir delt inn i to familier, †Desmostylidae og †Paleoparadoxiidae. Familiene omfatter henholdsvis fem og tre slekter hver.


== Systematikk ==


== Inndeling ==

†Desmostylia
†Desmostylidae
†Behemotops
†Desmostylus
†Cornwallius
†Kronokotherium
†Ounalashkastylus
†Paleoparadoxiidae
†Ashoroa
†Paleoparadoxia
†Neoparadoxia


== Referanser ==


== Eksterne lenker ==
(en) Desmostylia i Encyclopedia of Life 
(en) Desmostylia hos Fossilworks 
(en) Kategori:Desmostylia – bilder, video eller lyd på Wikimedia Commons 
Desmostylia – detaljert informasjon på Wikispecies
Gonzalo Higuaín

Gonzalo Gerardo Higuain (født 10. desember 1987) er en argentinsk-fransk tidligere fotballspiller.


== Spillerkarriere ==


=== River Plate ===
Higuain debuterte mot Boca Juniors og etter kampen spådde treneren Daniel Passarella at han fikk en stor framtid innen fotball og at han kunne bli en av de beste spissene i verden.
Mange trodde han kom til og havne i en storklubb med det samme. Mange store klubber viste interesse med det samme. Klubbene som viste interesse var Milan, Lazio, Manchester United og Chelsea, men etter at Real Madrid kom på banen var det bare ett alternativ.


=== Real Madrid ===
Real Madrid betalte 13 millioner euro for Higuain.
Han sa han var glad for å ha sjansen til å spille for en så stor klubb som Real Madrid. Higuain debuterte mot Real Zaragoza på hjemmebane. Higuain skapte store sjanser og Real Madrid vant kampen 1-0. 
Higuains første mål for Real Madrid kom mot Atletico Madrid den 27. februar 2007 etter 62 minutter. Han scoret sitt første mål på Santiago Bernabéu mot Espanyol 24. mars 2007. kampen endte 4-3.


=== Juventus ===
Den 26. juli 2016 gikk han fra Napoli til Juventus for 90 millioner euro. Han skrev under en femårs-kontrakt.


== Landslagsspill ==
Siden Higuain er både argentinsk og fransk kan han bestemme hvilket landslag han vil spille på. 
Samme situasjon var David Trézéguet i for noen år siden. Faren var fra Argentina og moren var fra Frankrike. Til slutt valgte han Frankrike og debuterte mot Hellas den 15. november 2006.
Han spiller nå for Argentina.
Han ble tatt ut i Argentinas tropp til VM i fotball 2018 i Russland.Den 28. mars 2019 la han opp som argentinsk landslagsspiller.


== Statistikk ==
Oppdatert: 19. mai 2018.


== Referanser ==


== Eksterne lenker ==
(de) Gonzalo Higuaín – Munzinger Sportsarchiv 
(en) Gonzalo Higuaín – FIFA 
(en) Gonzalo Higuaín – UEFA 
(en) Gonzalo Higuaín – Major League Soccer 
(fr) Gonzalo Higuaín – LÉquipe 
(en) Gonzalo Higuaín – Transfermarkt 
(en) Gonzalo Higuaín – national-football-teams.com 
(en) Gonzalo Higuaín – WorldFootball.net 
(en) Gonzalo Higuaín – Soccerbase.com 
(en) Gonzalo Higuaín – FootballDatabase.eu 
(no) Real Madrids norske sider
(es) Real Madrids offisielle sider også tilgjengelig på Engelsk og 2 andre språk.
Oddmund Ljosland

Oddmund Ljosland (født 4. desember 1956) er en norsk lokalpolitiker (Sp) som fra 2007 til 2019 var ordfører i Åseral kommune.
Ingunn Foss

Ingunn Alice Biktjørn Foss (født 7. februar 1960) er en norsk politiker (H) som er stortingsrepresentant for Vest-Agder siden 2013.Hun var ordfører i Lyngdal kommune fra 2007 til 2013, og har vært medlem av kommunestyret siden 2003, og var varaordfører i kommunen frem til hun ble ordfører. Foss har også møtt som vararepresentant for Peter Gitmark i Stortinget.
Foss var ansatt i Kvinesdal kommune fra 1979 til 2007.


== Stortingskomiteer ==
2019–2025 medlem av Stortingets justiskomité
2013–2019 medlem av Stortingets næringskomité


== Referanser ==


== Eksterne lenker ==
(en) Ingunn Foss – kategori av bilder, video eller lyd på Commons 
(no) Ingunn Foss hos Stortinget 
(no) Ingunn Foss hos Norsk senter for forskningsdata
Rettssak

Rettssak er et formelt møte mellom to motstående parter, ledet av en dommer som etter å ha hørt partenes forklaringer avsier en dom. En skiller mellom to typer rettssaker; sivile saker og straffesaker. Retten kan være satt med en eller flere juridiske fagdommere og lekdommere og eventuelt en jury – avhengig av hvilken domstol som behandler saken. Når retten er satt med mer enn én dommer, har man en meddomsrett. Det kan innkalles vitner for å få saken best mulig belyst, og retten kan også benytte seg av sakkyndige med spesialkompetanse på områder som saken berører.
Avgjørelsen kan ankes av hver av partene til en høyere rettsinstans.


== Sivile saker ==
Sivile saker eller tvistemål er saker mellom to private parter, eller mellom en privat part og et offentlig organ. Saken har til hensikt å avgjøre hvilken av partene som har mest rett. Saken kan også ende med et forlik – et såkalt rettsforlik.
Reglene for hvordan sivile saker formelt gjennomføres er fastsatt i tvisteloven. 
Ved norske domstoler representeres partene ofte ved hver sin prosessfullmektig (som regel en advokat, advokatfullmektig eller rettshjelper), men det er ingen plikt til å la seg representere. 


== Straffesaker ==
Straffesaker er saker som føres av det offentlige mot en tiltalt person eller rettssubjekt for å få avgjort om det foreligger et brudd på landets lover, og i så fall utmåle en høvelig straff. Påtalemakten representeres av en aktor, og den tiltalte stiller med en forsvarer.
I rettsstater er det et ufravikelig prinsipp at den tiltalte er uskyldig inntil det er hevet over enhver rimelig tvil at han er skyldig.
Reglene for hvordan straffesaker formelt gjennomføres er fastsatt i straffeprosesslovgivningen.
Chesham undergrunnsstasjon

Chesham undergrunnsstasjon er en stasjon i Londons undergrunnsbane. Den ligger i distriktet Chiltern i Buckinghamshire, og er endestasjon for den korte Chesham-grenen av Metropolitan-linjen. De fleste togene kjører i skytteltrafikk til neste stasjon; Chalfont & Latimer, kun et fåtall av avgangene fortsetter til det sentrale London.


== Eksterne lenker ==
Chesham Underground Station Transport for London (Engelsk)
John Fidjeland

John Fidjeland (født 25. februar 1946) var ordfører i Hægebostad kommune for Kristelig Folkeparti fra 2007 til 2011. KrF samarbeidet da med Samarbeidslista, Senterpartiet og Fremskrittspartiet, og Olav Arnar Orthe fra Samarbeidslista var varaordfører. Fidjeland kom inn i formannskapet i 1976 og har flere perioder som ordfører bak seg.


== Heder ==
Kulturlandskapsprisen i Vest-Agder 2015


== Referanser ==
US Grosseto FC

US Grosseto FC er en italiensk fotballklubb fra Grosseto i Toscana i Italia. Klubben ble grunnlagt i 1912 og spiller i Lega Pro Prima Divisione.


== Eksterne lenker ==
(it) Offisielt nettsted
Georgia Southern University

Georgia Southern University er et delstatseid universitet i Statesboro i delstaten Georgia i USA. Det ble grunnlagt i 1906 som landbruksskole, og er i dag en del av University System of Georgia.
Ved Georgia Southern var det 16 425 studenter fra nesten 90 land i 2006, og dette året var de årlige skolepengene på US$ 4 082 for studenter folkeregistrert i Georgia. Universitetet ligger i toppsjiktet i USA hva angår antall grader tildelt afro-amerikanere hvert år.
Undervisningen går helt opp til doktorgradsnivå. Det tilbys mer enn 120 gradsprogrammer ved 8 colleges:

College of Business Administration
College of Education
College of Information Technology
College of Health and Human Sciences
Jack N. Averitt College of Graduate Studies
Jiann-Ping Hsu College of Public Health
College of Liberal Arts and Social Sciences
Allen E. Paulson College of Science and TechnologyCollege of Business Administration driver den eneste skolen innen økonomisk utvikling (utviklingsstudier) i sørøstre USA.


== Referanser ==


== Eksterne lenker ==
(en) Offisielt nettsted 
(en) Georgia Southern University – kategori av bilder, video eller lyd på Commons 
(en) Georgia Southern University – galleri av bilder, video eller lyd på Commons 
Zach S. Henderson Library
Artikkel på New Georgia Encyclopedia
Fylkesvei 3256

Fylkesvei 3256 går mellom Berger og Berger brygge i Drammen kommune.
Frem til 2019 hadde veien betegnelsen  fylkesvei 991.


== Kommuner og knutepunkter ==

 Drammen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3256
(no) Statens vegvesen – trafikkmeldinger
Fylkesvei 991 (andre betydninger)

I Norge finnes fylkesvei 991 i de følgende fylkene:

Fylkesvei 991 (Nordland)
Fylkesvei 991 (Vestfold)
Shimao International Plaza

Shimao International Plaza er en 333 meter høy skyskraper i Huangpu-distriktet i Shanghai. Bygningen har 60 etasjer og brukes til kontor. Den stod ferdig i 2005.
Alle etasjene i bygningen brukes til kontorer, unntatt de fem øverste. Der ligger hotellet Le Royal Méridien Shanghai, som er et fem stjerners luksushotell.


== Se også ==
Liste over skyskrapere
Georgia State University

Georgia State University er et delstatseid universitet i Atlanta i delstaten Georgia, USA. Det ble grunnlagt i 1913.
Ved GSU var det 26 134 studenter i 2006, og skolepengene det samme året var US$ 4 746 årlig for studenter fra delstaten Georgia.
Undervisningen tilbys helt opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Georgia State University – kategori av bilder, video eller lyd på Commons